ไม่เคยมีประจำเดือนเลยค่ะ มีอาการแบบนี้ขาดๆหายประมาณ1เดือนแล้ว มีลิ่มเลือดสีน้ำตาลออกมาจากช่องคลอดเปื้อนกางเกงในค่ะ ไม่มีกลิ่น ลักษณะเป็นน้ำๆ รุ้สึกตัวเวลาไหลออกมาค่ะ มันคืออะไรหรอคะ อันตรายมั้ย
สวัสดีค่ะ หากอายุยังไม่ถึง 15 ปี การที่ยังไม่เคยมีประจำเดือนมาเลย ก็จะยังไม่ถือว่าผิดปกติ แนะนำควรรอประจำเดือนไปก่อนค่ะ ส่วนการที่มีลิ่มเลือดสีน้ำตาลออกมา ก็แสดงว่าไม่ได้มีปัญหาเรื่องเยื่อหรมหจารีไม่ขาด (ซึ่งเป็นสาเหตุหนึ่งที่ทำให้ไม่เคยมีประจำเดือนมาได้) ซึ่งเลือดที่ออก อาจเป็นสัญญาณเริ่มแรกก่อนที่จะเริ่มมีประจำเดือนมาก็ได้ค่ะ เพียงแต่รังไข่ยังทำงานได้ไม่สมบูรณ์ จึงยังไม่มีลักษณะที่เป็นเลือดสีแดงออกมาค่ะแต่หากอายุเกิน 15 ปีแล้ว แต่ยังไม่เคยมีประจำเดือนมาเลย ถือว่าผิดปกติ และควรไปพบแพทย์เพื่อตรวจหาสาเหตุ ทั้งนี้ เลือดสีน้ำตาลที่ออกมา อาจเป็นประจำเดือนก็ได้ เพียงแต่มีปริมาณที่น้อยผิดปกติ ซึ่งก็ควรไปพบแพทย์เพื่อหาสาเหตุเช่นกันค่ะ เช่น อาจเกิดจากมีภาวะไทรอยด์ฮอร์โมนผิดปกติ มีกลุ่มอาการถุงน้ำจำนวนมากในรังไข่ มีภาวะโลหิตจาง เป็นต้น